महारानी एलिज़ाबेथ को गिफ़्ट हाल ही में पीएम मोदी ने ब्रिटेन की महारानी एलिज़ाबेथ को इस चाय का एक पैकेट गिफ्ट किया था. सिल्वर टिप्स इम्पीरियल चाय को 2014 के फुटबॉल वर्ल्ड कप के दौरान भी बेचा गया था. इस चाय को तैयार होते ही ब्रिटेन, अमरीका और जापान के ख़रीदार ले जाते हैं. वैसे तो दार्जिलिंग के कई चाय बागानों में सिल्वर टिप्स इम्पीरियल चाय तैयार होती है. मगर मकाईबाड़ी में ही इसे पूर्णिमा की रात को तोड़ा जाता है. मकाईबाड़ी का चाय बागान भारत के उन गिने-चुने टी एस्टेट में से एक है, जो कभी भी अंग्रेज़ों के कब्ज़े में नहीं रहा. इसे 159 साल पहले जीसी बनर्जी ने स्थापित किया था. आज इस बागान को उनके पड़पोते राजा बनर्जी चलाते हैं. स्वस्थ मिट्टी से इंसान सेहतमंद रहता है.